Jelasin soal Kata hormat Korea  dalam bahasa melayu dong

Bahasa Korea mempunyai sistem gelaran hormat atau kata hormat yang mengiktiraf dan mencerminkan status sosial hierarki penutur berkenaan dengan subjek dan/atau objek dan/atau pendengar. Penutur menggunakan kata hormat untuk menunjukkan hubungan sosial mereka dengan penerima dan/atau subjek perbualan, berkenaan umur, status sosial, jantina, tahap keintiman dan situasi lakuan pertuturan mereka.

Satu peraturan asas kata hormat Korea ialah 'menjadikan diri lebih rendah'; penutur boleh menggunakan bentuk kata hormat dan juga menggunakan bentuk kata rendah diri untuk menjadikan diri mereka lebih rendah.

Sistem kata hormat dicerminkan dalam partikel hormat, kata kerja dengan bentuk kehormatan khas atau penanda kehormatan dan kata nama hormat khas yang merangkumi istilah panggilan.

Partikel hormat dalam ayat hormat

Bahasa Korea boleh mengindeks penghormatan atau hormat terhadap rujukan ayat dalam kedudukan subjek atau datif melalui penggunaan pilihan leksikal seperti partikel penghormatan.

Tiada ungkapan hormat untuk '에(-e)' yang tidak bernyawa. Versi hormat '에게(-ege)' ialah '께(-kke)'.

Sebagai contoh, sementara - 선생님- (- seonsaengnim-) 'guru' adalah neutral dan -선생님이- (- seonsaengnimi-) menandakan peranan kata nama sebagai subjek ayat, -선생님께서- (- seonsaengnimkkeseo-) masih bermaksud 'guru', tetapi ia menunjukkan bahawa ayatnya adalah ayat hormat dan penuturnya melayan subjek, - 선생님- (- seonsaengnim-), dengan sopan.

Kata ganti nama dan kata nama hormat

Dalam bahasa Korea, bentuk hormat kata ganti nama diri pertama ialah bentuk merendah diri, yang digunakan penutur untuk merujuk diri mereka dengan kata ganti nama rendah diri dan bentuk kata kerja rendah diri untuk menjadikan diri mereka lebih rendah.

Kata ganti nama diri kedua Korea tidak muncul dalam perbualan hormat kerana gelaran profesional serta istilah persaudaraan digunakan sebaliknya, fenomena yang dikenali sebagai kata ganti nama pengelakan. Istilah panggilan yang paling biasa ialah istilah persaudaraan, yang dibahagikan kepada tahap biasa dan tahap hormat.

Akhiran kehormatan -님 (-nim) dilekatkan pada banyak istilah kekerabatan untuk menjadikannya terhormat. Oleh itu, seseorang boleh memanggil neneknya sendiri sebagai 할머니 (halmeoni) tetapi merujuk kepada nenek orang lain sebagai 할머님 (halmeonim).

Tidak seperti bahasa Jepun, yang membenarkan gelaran digunakan secara bersendirian untuk memanggil orang apabila ungkapan hormat diperlukan (cth,社長 (shacho) 'presiden', 教授 (kyojyu) 'profesor'), bahasa Korea tidak membenarkan gelaran tunggal untuk memangil orang. Adalah tidak sopan untuk memanggil seseorang sebagai 사장 (sajang) 'presiden,' 교수 (gyosu) 'profesor,' dsb. tanpa akhiran. Dalam bahasa Korea, jawatan tersebut akan diikuti dengan akhiran kehormatan -님 (-nim) kecuali apabila merujuk kepada orang yang setaraf sosial atau yang lebih rendah statusnya.